**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **Ordonanță de urgență privind gestionarea şi utilizarea fondurilor Interreg şi a contribuției publice naţionale, pentru obiectivul „cooperare teritorială europeană” în perioada 2021-2027** |
| **Secţiunea a 2-a****Motivul emiterii actului normativ** |
| **1. Descrierea situaţiei actuale** | Pentru programele Interreg, fondurile externe nerambursabile se alocă şi se derulează în baza prevederilor regulamentelor europene aferente obiectivului de cooperare teritorială europeană finanţat din fonduri Interreg - FEDR, IPA III şi NDICI, precum şi a prevederilor programelor ce vor fi aprobate de Comisia Europeană. Ministerul Dezvoltării, Lucrărilor Publice şi Administraţiei este titular de programe operaţionale pentru programele Interreg în care România este parte în perioada 2021-2027 şi, după caz, autoritate de management, autoritate națională, punct național, sistem național de control de prim nivel, în funcție de programul respectiv. Astfel, în cadrul obiectivului de cooperare teritorială europeană Ministerul Dezvoltării, Lucrărilor Publice şi Administraţiei, denumit în continuare MDLPA, gestionează 12 programe Interreg, astfel: 1. Programe finanţate prin FEDR:
2. Programul Interreg VI-A România-Bulgaria;
3. Programul Interreg VI-A România-Ungaria;
4. Programul Transnaţional Dunărea 2021-2027;
5. Programul de cooperare INTERREG EUROPE 2021-2027;
6. Programul Interreg URBACT IV;
7. Programul Interreg INTERACT IV 2021-2027;
8. Programul de cooperare ESPON 2021-2027.

MDLPA îndeplinește atribuții de autoritate de management pentru Programul Interreg VI-A România-Bulgaria și Interreg VI-A România-Ungaria, iar pentru celelalte are rol de autoritate națională.1. IPA III finanţează Programul Interreg IPA de cooperare transfrontalieră România-Serbia, pentru care MDLPA îndeplinește atribuții de autoritate de management.
2. NDICI finanţează următoarele programe:
3. Programul Interreg NEXT România-Ucraina;
4. Programul Interreg NEXT România-Republica Moldova;
5. Programul Interreg NEXT Bazinul Mării Negre;
6. Programul Interreg NEXT Ungaria-Slovacia-România-Ucraina.

MDLPA îndeplinește atribuții de autoritate de management pentru Programul Interreg NEXT România-Ucraina, Programul Interreg NEXT România-Republica Moldova și Programul Interreg NEXT Bazinul Mării Negre, iar pentru Programul Interreg NEXT Ungaria-Slovacia-România-Ucraina are rol de autoritate națională.Totodată, Ministerul Dezvoltării, Lucrărilor Publice şi Administraţiei îndeplinește și funcția de contabilitate pentru programele pentru care îndeplinește și atribuții de autoritate de management. Prin Hotărârea Guvernului nr. 936/2020 s-a stabilit cadrul instituţional de coordonare, gestionare şi control al fondurilor externe nerambursabile aferente perioadei de programare 2021-2027, inclusiv pentru programele Interreg. Pe lângă stabilirea la nivel național a cadrului instituțional pentru implementarea programelor Interreg, este necesară și stabilirea cadrului financiar pentru gestionarea acestor fonduri, conform reglementărilor regulamentelor aplicabile, așa cum a fost stabilit și pentru perioada de programare anterioară, prin Ordonanța Guvernului nr.29/2015, cu modificările și completările ulterioare. Necesitatea unui act normativ dedicat reiese din faptul că programele Interreg au particularități generate de specificul fondurilor externe prin care sunt finanțate, de relațiile de parteneriat extern, precum și de rolul pe care MDLPA îl îndeplinește în cadrul acestor programe (autoritate de management/autoritate națională). De altfel, și în cadrul de reglementare de la nivel european aceste programe au stabilite seturi de reguli adaptate, în cadrul regulamentului Interreg.Având în vedere aspectele prezentate mai sus, este necesară stabilirea cadrului legal pentru funcționarea circuitelor financiare ale programelor Interreg, pentru ca implementarea acestora să poată demara imediat după aprobarea programelor. Demararea implementării în cel mai scurt timp posibil este necesară pentru atingerea țintelor de absorbție și evitarea dezangajărilor de fonduri la nivel de programe. |
| **2. Schimbări preconizate** | Adoptarea prezentului act normativ este imperios necesară pentru crearea cadrului legal cu privire la modul de alocare a fondurilor Interreg și a contribuției publice naționale, în bugetul instituțiilor implicate în gestionarea și utilizarea acestora, pentru obiectivul de cooperare teritorială europeană, precum și pentru stabilirea circuitelor financiare ale programelor Interreg pe care România le gestionează, în calitate de autoritate de management/autoritate națională.Astfel, în cadrul prezentului act normativ este reglementat modul de cuprindere a sumelor reprezentând contribuția națională în documentele bugetare, precum și a fondurilor Interreg primite de România în calitate de stat membru al Uniunii Europene, fiind specificate tipurile de sume necesar a fi cuprinse în bugetul Ministerului Dezvoltării, Lucrărilor Publice și Administrației în vederea asigurării unei bune gestiuni financiare a acestor fonduri.Având în vedere faptul că prin regulamentele europene se solicită cofinanțarea fondurilor externe de către participanții la programe, prin prezentul act normativ se acordă pentru partea română posibilitatea suportării de la bugetul de stat, a unei părți din cofinanțarea necesar a fi asigurată.De asemenea, prezentul act normativ reglementează modul de realizare a transferului de fonduri, din alocarea financiară nerambursabilă de la Uniunea Europeană și din contribuția de la bugetul de stat, de la autoritatea de management/autoritatea națională la parteneri, precum și responsabilitățile acestora privind asigurarea recuperării oricăror sume plătite necuvenit în cadrul programelor Interreg. Sunt reglementate, de asemenea, și transferurile de fonduri către structurile de gestionare a programelor pentru care autoritatea de management este situată în alt stat, pentru buna funcționare a programelor.În vederea alinierii la prevederile regulamentelor, prezentul act normativ  stabilește și fluxurile de lucru aferente activităților de asistență tehnică, având în vedere faptul că la nivelul programelor Interreg alocarea aferentă acestora este rambursată către autoritățile programului de către Comisia Europeană ca rată forfetară.Actul normativ prevede, de asemenea, posibilitatea acordării de plăți în avans către proiecte, în condițiile regulamentelor aplicabile, și către contractori, conform prevederilor legale în vigoare.Actul normativ reglementează și efectuarea controlului de prim nivel asupra partenerilor principali/partenerilor din România ai proiectelor finanțate în cadrul programelor Interreg, precum și constituirea sistemului național de control de prim nivel cu atribuții în ceea ce privește verificarea furnizării de produse și de servicii cofinanțate, a realizării lucrărilor, a faptului că cheltuielile declarate de partenerii principali/partenerii de proiecte au fost plătite și că sunt în conformitate cu legislația aplicabilă, cu programul operațional și cu condițiile de acordare a contribuțiilor pentru proiectul respectiv.De asemenea, sunt stipulate obligațiile pe care le au partenerii principali/partenerii din România cu privire la asigurarea accesului autorităților naționale cu atribuții de verificare, control de prim nivel, control și audit, al serviciilor Comisiei Europene, al Curții Europene de Conturi, al reprezentanților serviciului specializat al Comisiei Europene - Oficiul European pentru Lupta Antifraudă - OLAF, precum și al reprezentanților Departamentului pentru Lupta Antifraudă - DLAF, în limitele competențelor ce le revin, în cazul în care aceștia efectuează verificări/controale/audit la fața locului și solicită declarații, documente, informații.Adoptarea prezentului act normativ se impune având în vedere faptul că demararea programelor trebuie să aibă loc imediat după adoptarea acestora, pentru a evita dezangajări ale fondurilor și corecții financiare ulterioare.Având în vedere decalajul generat de publicarea cu întârziere a cadrului legislativ de reglementare de la nivel european aplicabil programelor Interreg, în condițiile menținerii regulilor privind dezangajarea automată a fondurilor, ce impune demararea programelor imediat după adoptarea acestora,Ținând cont de faptul că evoluția ratei de absorbție de la nivelul programelor Interreg depinde exclusiv de ritmul de cheltuire a fondurilor de la nivelul beneficiarilor, cheltuielile aferente activităților de asistență tehnică fiind rambursate către aceste programe exclusiv ca rată forfetară, Din acest considerent, pentru a permite atingerea țintelor de absorbție de la nivelul programelor este necesară semnarea contractelor de finanțare cu beneficiarii cât mai devreme posibil, semnarea contractelor de finanțare cu beneficiarii fiind condiționată de stabilirea, prin actualul act normativ, a cadrului legal pentru funcționarea circuitelor financiare ale programelor,Luând în considerare faptul că, prin specificul programelor Interreg, orice întârziere în semnarea contractelor de finanțare din fonduri Interreg ar avea impact și asupra beneficiarilor din statele partenere în fiecare program în parte, punând în pericol îndeplinirea obligațiilor care decurg din rolul de autoritate de management asumat de Romania, Întrucât adoptarea cu întârziere a prezentului act normativ ar conduce, totodată, la imposibilitatea ca România să respecte în practică angajamentele financiare asumate prin acordurile ce vor fi semnate pentru fiecare program Interreg în parte, ce sunt necesare anterior depunerii programelor la Comisia Europeană,În contextul în care finanțarea externă este o componentă importantă în buna funcționare a economiei României și în diminuarea decalajului economic față de alte state membre UE, fiind astfel important ca absorbția acestei finanțări să nu fie periclitată de eventuale întârzieri în demararea programelor generate de nefinalizarea la timp a cadrului legal necesar la nivel național.Întrucât elementele mai sus prezentate vizează interesul general public şi constituie situaţii de urgenţă şi extraordinare a căror reglementare nu poate fi amânată, se impune aprobarea unui act normativ care să soluţioneze problemele în regim de urgenţă în temeiul art. 115 alin. (4) din Constituţia României, republicată. |
| **3. Alte informaţii** | Nu au fost identificate |
| **Secţiunea a 3-a****Impactul socioeconomic al actului normativ** |
| 1. Impactul macroeconomic | Proiectul de act normativ nu se referă la acest subiect. |
| **1^1**. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| **2^1**. Impactul asupra sarcinilor administrative | Proiectul de act normativ nu se referă la acest subiect. |
| **2^2**. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului  | Proiectul de act normativ nu se referă la acest subiect. |
| 5. Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (5 ani)**  |
| - mii lei - |
| **Indicatori** | **Anul curent** | **Următorii ani** | **Media pe 5 ani** |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta: (i) impozit pe profit (ii) impozit pe venitb) bugete locale: (i) impozit pe profitc) bugetul asigurărilor sociale de stat:(i) contribuţii de asigurări | **-****-****-****-** | **-****-****-****-** | **-****-****-****-** | **-****-****-****-** | **-****-****-****-** | **-****-****-****-** |
| 2. Modificări ale cheltuielilor bugetare plus/minus, din care:a) buget de stat, din acesta: (i) cheltuieli de personal (ii) bunuri şi serviciib) bugete locale: (i) cheltuieli de personal (ii) bunuri şi servicii c) bugetul asigurărilor sociale de stat: (i) cheltuieli de personal (ii) bunuri şi servicii | **-****-****-** | **-****-****-** | **-****-****-** | **-****-****-** | **-****-****-** | **-****-****-** |
| 3. Impact financiar, plus/minus, din care: a) bugetul de stat b) bugete locale | **-** | **-** | **-** | **-** | **-** | **-** |
| 4. Propuneri pentru acoperirea creşterii cheltuielilor bugetare | - | - | - | - | - | - |
| 5. Propuneri pentru a compensa reducerea veniturilor bugetare | - | - | - | - | - | - |
| 6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 7. Alte informaţii | Nu au fost identificate. |
| **Secţiunea a 5-a****Efectele actului normativ asupra legislaţiei în vigoare** |
| 1. Măsuri normative necesare pentru aplicarea prevederilor actului normativ:a) acte normative în vigoare ce vor fi modificate sau abrogate, ca urmare a intrării în vigoare a actului normativ;b) acte normative ce urmează a fi elaborate în vederea implementării noilor dispoziţii. | 1.Proiectul de act normativ nu se referă la acest subiect.b) Norme metodologice de aplicare |
| 11. Compatibilitatea actului normativ cu legislaţia în domeniul achiziţiilor publice. | Proiectul de act normativ nu se referă la acest subiect. |
| 2. Conformitatea actului normativ cu legislaţia comunitară în cazul proiectelor care transpun prevederi comunitare  | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării actului normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul actului normativ | Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Este necesar avizul Consiliului Legislativ. |
| 6. Alte informaţii | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea actului normativ** |
| 1. Informarea societăţii civile cu privire la necesitatea elaborării actului normativ | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009, precum și demersurile prevăzute de Legea nr. 52/2003 privind transparența decizională în administrația publică, republicată.Prezentul proiect de act normativ a fost publicat pe pagina de internet a Ministerului Dezvoltării, Lucrărilor Publice și Administraţiei. |
| 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3. Alte informaţii | Nu au fost identificate. |
| **Secţiunea a 8-a****Măsuri de implementare** |
| 1. Măsurile de punere în aplicare a actului normativ de către autorităţile administraţiei publice centrale şi /sau locale – înfiinţarea unor noi organisme sau extinderea competenţelor instituţiilor existente | Nu au fost identificate. |
| 2. Alte informaţii | Nu au fost identificate. |

Pentru considerentele de mai sus, a fost elaborat **proiectul de Ordonanță de urgență privind gestionarea şi utilizarea fondurilor Interreg şi a contribuției publice naţionale, pentru obiectivul de cooperare teritorială europeană, în perioada 2021-2027, proiect care, în forma prezentată, a fost avizat de ministerele interesate și de Consiliul Legislativ și pe care îl supunem spre aprobare.**

**Ministrul dezvoltării, lucrărilor publice și administraţiei**

**CSEKE Attila**

**Avizăm favorabil:**

**Viceprim-ministru,**

**KELEMEN HUNOR**

 **Prim-ministru,**

 **Ministrul investițiilor și proiectelor europene, interimar Ministrul finanțelor,**

 **Florin-Vasile CÎȚU Dan VÎLCEANU**

 **Ministrul afacerilor externe, Ministrul Justiției, interimar**

 **Bogdan Lucian AURESCU Lucian Nicolae BODE**